Årets sommertogt
Der er er stadig plads til flere på årets sommertogt.
Har du egen båd, er du også meget velkommen til at sejle med – og du bestemmer selv, hvor længe du vil følge skolebådene.
Du tilmelder dig ved at sende en mail til sejlerskolen@oesf.dk , og fortæller hvilken/hvilke uger du gerne vil med. Hvis du har spørgsmål til turen kan du skrive/ringe til Simone (31903164). Se også opslaget på hjemmesiden under Skolen.https://oesf.dk/skolen/

Fredagsbar
På fredag d. 12. juni står sejlerskolen i baren og langer drinks over disken. 
Kom med til en hyggelig eftermiddag og aften, hvor du kan møde en masse andre nye medlemmer og skoleelever, og vende gode historier om jeres sejlaftener.

Vi mangler en bådmand til Spækuline
Har du lyst til at tage en vigtig rolle i klubben og være med til at holde Spækuline godt sejlende? Skolen søger en bådmand – en tovholder, der kan have overblikket og sikre, at opgaverne omkring båden bliver fulgt op. Du står ikke alene: der er mange gode kræfter i klubben, som gerne vil hjælpe til med både vedligehold, klargøring og praktiske opgaver.
Det, vi mangler, er én person, der vil samle trådene og koordinere indsatsen. Opgaven kræver ikke, at du kan det hele selv – men at du har lyst til at engagere dig og være kontaktpunkt for Spækuline.
Lyder det som noget for dig – eller vil du høre mere? Så tag fat i Pernille på tlf 30209067 eller skriv til sejlerskolen@oesf.dk 

